Pater Stanko Perica, rođen je u Rijeci 1983. Diplomirao je na Pravnom fakultetu Sveučilišta u Rijeci, te radio četiri godine u odvjetničkom uredu, položivši pritom pravosudni ispit. Godine 2010. ulazi u Družbu Isusovu. U okviru isusovačke formacije studira filozofiju na Filozofsko-teološkom institutu Družbe Isusove u Zagrebu, potom teologiju na Papinskom sveučilištu Gregoriana u Rimu, a licencijat iz moralne teologije stiče na Katoličkom bogoslovnom fakultetu u Zagrebu.

 Od 2020. je zaposlen u Isusovačkoj službi za izbjeglice na poziciji regionalnog ravnatelja za Hrvatsku, Bosnu i Hercegovinu, Srbiju i Kosovo. Koordinira rad te organizacije, koja zapošljava tridesetak osoba i provodi po desetak većih projekata godišnje. Član je Odbora za migrante HBK i Savjeta za ljudska prava pučke pravobraniteljice u RH.